**VABILO NA STROKOVNO EKSKURZIJO**

Drage članice in člani podružnice Celje!

Društvo revmatikov Slovenije, podružnica Celje, vas vabi na celodnevni strokovni **izlet v petek, 1.7.2016 po POSAVJU.**

Tokrat nas bo pot vodila po cesti skozi Laško mimo Rimskih Toplic, Zidanega Mosta do Loke pri Zidanem Mostu.

Naša prva postaja bo v Loki, kjer nas bodo z dobrotami pozdravile **Aktiv žena** **iz Loke**, spili pa bomo tudi čaj z **Loškimi zeliščarji**. Pridružil se nam bo vodič, ki nas bo vodil skozi **Loko**. Ogledali si bomo **kip Primoža Trubarja**, **cerkev svete Helene**, **kapelo svetega Frančiška Ksaverija** ter staro graščino v kateri je danes dom upokojencev in kjer se odvijajo različne likovne ter fotografske razstave.

Pot bomo nadaljevali ob reki Savi proti Sevnici. Obiskali bomo dve priznani tovarni **– Kopitarno in Lisco**. Čas bomo imeli tudi za kavo ali čaj.

Sledil bo ogled **Sevniškega gradu**, kjer si bomo pogledali kratki film o zgodovini gradu. Voden bo ogled gradu, Lutrovske kleti ter degustacija modre frankinje.

Ob 15.30 bomo zapustili Sevnico in se odpeljali na kosilo v gostišče **Strnad na** **Hotemežu.** Po kosilu sledi še panoramski ogled **Radeč** ter nato odhod proti domu. Doma bomo v zgodnjih večernih urah.

Za redne člane ni prispevka, za podporne in družinske pa je prispevek 15 €. Vse storitve boste plačali na kraju samem.

V to ceno je zajeto: prevoz s turističnim avtobusom, vodenje, vstopnine ogledov, malica in dugustacija ter kosilo.

ODHOD AVTOBUSA:

- 8.00 avtobusna postaja v Žalcu

- 8.15 avtobusno postajališče pri sejmišču Golovec v Celju

- 8.20 avtobusna postaja pri železniški postaji v Celju

- 8.40 Zidani Most

Prijave na strokovni izlet sprejema Milena Zemljak **GSM: 031/627-809! ali** Zoran Cvar **GSM: 041 /926-469**

Prijavite se čim prej, najkasneje do petka dne, 24. 06. 2016!

(upoštevajte, da ima avtobus samo 50 sedežev)

Veselim se, da se spoznamo in družimo ter vas lepo prav pozdravljam,

Zoran Cvar,

vodja podružnice Celje

